Se vor anexa situaţiile anuale ale solicitantului, aferente exerciţiului fiscal anterior depunerii cererii de finanţare, aprobate de adunarea generală a acţionarilor sau a asociaţilor.
Așadar, în cazul cererilor de finanţare depuse în 2017, situaţiile financiare anexate sunt cele aferente anului 2016, aprobate de adunarea generală a acţionarilor sau asociaţilor. În lipsa formularelor standard ale bilanţului, aferente exerciţiului financiar 2016, aprobate de Ministerul Finanţelor Publice, situaţiile financiare pot fi întocmite cu ajutorul celui mai recent program de asistenţă pus la dispoziţia entităţilor gratuit de unităţile teritoriale ale MFP (aferente anului 2015).
Totodată, macheta Analiză şi previziune financiară va conţine informaţiile din bilanţurile aferente ultimelor trei exerciţii financiare încheiate, respectiv 2016, 2015 şi 2014, în cazul unei cereri de finanţare depuse în anul 2017.